דובוני אכפת לי (סדרת טלוויזיה)

דובוני אכפת לי (באנגלית: Care Bears) היא סדרת אנימציה בת 60 פרקים המבוססת על זיכיון פופולרי בעל אותו השם, אשר הופקה לטלוויזיה בין השנים 1985–1988 בשיתוף פעולה אמריקאי-קנדי-צרפתי. בישראל שודרה הסדרה בערוץ הראשון בשנים 1986–1989. בהמשך שודרו בערוץ הילדים העונות השנייה והשלישית בדיבוב מחודש והסדרה הראשונה, וכן הסדרה הראשונה שודרה בערוץ פוקס קידס. 11 הפרקים הראשונים של הסדרה משודרים גם בערוץ ג'וניור. את שיר הנושא ביצע שמוליק קלוסקי. בדומה לסדרות אנימציה רבות אחרות משנות השמונים (כגון "הרובוטריקים" ו"כח המחץ") נוצרו במקור הסרטים וסדרת הטלוויזיה של "דובוני אכפת לי" כדי לקדם קו צעצועים. חבורת "דובוני אכפת לי" גרים בין העננים בארץ אכפתיה. לכל דוב תכונה ייחודית לו שמוצגת על בטנו באמצעות סמל. בעזרת הדודנים שלהם והחברים שלהם, הם יוצאים למשימות "אכפתיות" ברחבי העולם בעוד רשעים שונים מנסים לסכל את משימותיהם. בעונה הראשונה היה זה פרופסור לב קר הרשע ועוזרו לב שפל, ובעונות המתקדמות - חסר לב ועוזריו ספחת וצרחת. ובעונה המשודרת בערוץ הופ נלחמים דובוני אכפת בנבל בשם דוב זדון שמתכנן למחוק את אכפתיה מעל פני האדמה. דוב לילה טוב (Bedtime Bear) - דוב ישנוני. עוזר לכולם לישון היטב בלילות ולחלום חלומות נעימים. צבעו הוא כחול בהיר והסמל שעל בטנו הוא ירח כחול עם כוכב צהוב. דוב יום הולדת (Birthday Bear) - אוהב במיוחד ימי הולדת. צבעו הוא צהוב והסמל שעל בטנו הוא עוגה קטנה עם נר. חייכנית (Cheer Bear) - דובה שמחה ועליזה אשר משמחת ומעודדת את מצב הרוח של כולם. צבעה הוא ורוד בהיר והסמל שעל בטנה הוא קשת. ידידוב (Friend Bear) - דוב אדיב וידידותי אשר מראה מה זה אומר להיות חבר טוב. צבעו הוא כתום והסמל שעל בטנו הוא שתי חמניות מחייכות. דוב שמחה (Funshine Bear) (סיון שביט) - אוהב לשחק ולספר בדיחות כל הזמן, אבל לפעמים שוכח שיש רגעים בחיים בהם צריכים להיות רציניים. צבעו הוא צהוב בהיר והסמל שעל בטנו הוא שמש מחייכת. בסדרה השנייה הוא מוצג בשפה העברית כדובה. דוב מזל טוב (Good Luck Bear) - דוב אשר מנסה לגרום לכך שכולם יתברכו במזל טוב. צבעו הוא ירוק והסמל שעל בטנו הוא תלתן בעל ארבעה עלים (סמל למזל). דוב קוטר (Grumpy Bear) (דב רייזר, איציק סיידוף)- בעל נטייה לקטר. צבעו הוא כחול והסמל שעל בטנו הוא ענן גשום שמוריד גשם ולבבות. דוב אוהב מאוד (Love-a-lot Bear) - דובה שובבה ועליזה אשר מסייעת להפיץ אהבה בכל מקום אליו היא מגיעה. צבעה הוא ורוד והסמל שעל בטנה הוא שני לבבות. דוב לב טוב (Tenderheart Bear) (שפרירה זכאי)- עוזר לכולם להביע את תחושותיהם ולהיות אכפתיים. צבעו הוא חום והסמל שעל בטנו הוא לב גדול ואדום. דוב משאלות (Wish Bear) - מסייע בהגשמת חלומות. צבעו הוא טורקיז והסמל שעל בטנו הוא כוכב נופל מחייך (סמל להבעת משאלה). דובית (Baby Hugs Bear) (אפי בן ישראל) - דובה צעירה וסקרנית. היא ואחיה הם הדובונים הצעירים ביותר בממלכת אכפתיה ובשניהם מטפלת סבתם, סבתא דוב. גם היא וגם אחיה נקלעים לעיתים קרובות לצרות. צבעה הוא ורוד והסמל שעל בטנה הוא לב ורוד עם כוכב מחייך. בספרים בעברית נקראת "דובון קטנטון". דובי (Baby Tugs Bear) (אסף כחולי) - דוב צעיר וסקרן. הוא ואחותו הם הדובונים הצעירים ביותר בממלכת אכפתיה ובשניהם מטפלת סבתם, סבתא דוב. גם הוא וגם אחותו נקלעים לעיתים קרובות לצרות. צבעו הוא כחול והסמל שעל בטנו הוא כוכב עטוף בחיתול כחול מבד. בספרים בעברית נקראת "דובון בובון". דוב אלוף (Champ Bear) - אוהב משחקי ספורט ובעיקר בייסבול. צבעו הוא כחול והסמל שעל בטנו הוא גביע עם כוכב. בסדרה השנייה צבעו הוא צהוב. סבתא דוב (Grams bear) (גילת מואב) - סבתם של כל משפחת הדובונים. המטפלת של שני הדובונים הצעירים ביותר בממלכת אכפתיה, דובי ודובית. צבעה הוא כחול והסמל שעל בטנה הוא ורד. דוב הרמוניה (Harmony Bear) - מסייעת לאחרים להסתדר ביחד. צבעה הוא סגול בהיר והסמל שעל בטנה הוא פרח צבעוני מחייך. נדידוב (Share Bear) - מסייע לאנשים ללמוד לחלוק את רכושם עם אחרים. צבעו הוא ארגמן והסמל שעל בטנו הוא שתי סוכריות לב על מקל מוצלבות. לב אמיץ/לב ארי (Brave Heart Lion) - (דב רייזר, שמעון כהן) אריה. מנהיג קבוצת הדודנים. צבעו כתום-חום והסמל שעל בטנו הוא לב אדום עם כתר. לב נבון (Bright Heart Raccoon) - (אסף כחולי) דביבון. החכם ביותר מבין הדודנים. נוהג לסייע לחבריו בדילמות שלהם. צבעו סגול והסמל שעל בטנו הוא נורה צהובה בצורת לב. הוא מסוגל לראות בחושך. לב מבין (Cozy Heart Penguin) - פינגווין אשר מצטיינת בשחייה. צבעה סגול-ורוד והסמל שעל בטנה הוא לב אדום עם כובע גרב. לב ענוג (Gentle Heart Lamb) - כבשה טובת לב וביישנית. צבעה ירוק והסמל שעל בטנה הוא לב כרית. לב רחב/פיל רחב לב (Lotsa Heart Elephant) - (אסף כחולי) פיל. החזק ביותר מבין הדודנים. צבעו ורוד והסמל שעל בטנו הוא משקולת עם לבבות. לב נאמן (Loyal Heart Dog) - כלב אשר נוטה להיות מנומס יתר המידה. צבעו כחול והסמל שעל בטנו הוא עיטור בצורת לב. לב אציל (Noble heart horse) - סוס. הופיע בסרט שיצא בשנת 1986. צבעו ורוד בהיר והסמל שעל בטנו הוא לב צבעוני אשר במרכזו כוכב. לב לצון (Playful Heart Monkey) - קוף שמח ושובב. צבעו כתום והסמל שעל בטנו הוא לב עם כובע מסיבות מחודד. לב-גאה/גאת-לב (Proud Heart Cat) - חתול פרפקציוניסט. צבעו חום בהיר והסמל שעל בטנו הוא כוכב אדום בתוך לב ורוד. לב זריז/שובב (Swift Heart Rabbit) - ארנב. המהיר שבחבורה. צבעו כחול בהיר והסמל שעל בטנו הוא לב אדום עם כנפיים. כיבוד לב (Treat Heart Pig) - (גילת מואב) חזירה. צבעה צהוב והסמל שעל בטנה הוא גביע גלידה. פרופסור לב-קר (Professor Coldheart) (דב רייזר) - מדען מטורף שרוצה להקפיא כל דבר. הנבל הראשי בחלק הראשון של הסדרה. מתגורר בטירה קפואה. לב שפל (Frostbite) (גיורא קנת) - עוזרו של פרופסור לב קר. חסר לב (No Heart) (דב רייזר) - מכשף רשע. הנבל הראשי בחלק השני של הסדרה. פרצופו לא נראה למעט עיניו וגבותיו. נוהג לשנות צורה. ספחת (Beastly) (גיורא קנת, יוני חן) - עוזרם של חסר לב ושל צרחת. הופיע ברוב הספיישלים של הסדרה כנבל יחיד. צרחת (Shreeky) (סיון שביט) - אחייניתו של חסר לב. מופיעה ברוב הפרקים כנבלית ראשית בשטח והממונה על ספחת. נוהגת לגנוב את הרעיונות של ספחת לאחר שהיא דוחה אותם כשהוא מציע אותם. נוהגת לצרוח בקול רם, בין היתר כשראי הקסם שלה נשבר. "דובוני אכפת לי", במסד הנתונים הקולנועיים IMDb (באנגלית) "דובוני אכפת לי", באתר Metacritic (באנגלית) "דובוני אכפת לי", במסד הנתונים הקולנועיים KinoPoisk (ברוסית)